**ДОКЛАД ЗА ИЗВЪРШЕНА ПРОВЕРКА НА**

 **„ДОМЕЙН ТРИФОНОВ“ ЕООД – С. ПЕСНОПОЙ**

 На основание Заповеди №РД-144/18.06.2020г. и №РД-203/27.08.2020г. на Директора на РИОСВ–Пловдив, на 18.09.2020г. беше извършена проверка на „Винарска изба“, с. Песнопой, община Калояново, област Пловдив, собственост на „Домейн Трифонов“ ЕООД. Комплексната проверка от експерти на РИОСВ-Пловдив е по /фактор отпадъци и компонент води/, съгласно утвърден от Министъра на околната среда и водите „План за контролната дейност на РИОСВ-Пловдив за 2020г.”

1. **Цел на проверката**

 Основната цел на проверката е установяване на нивото и степента на съответствие на обекта с изискванията, заложени в Закона за опазване на околната среда, Закон за управление на отпадъците и Закон за водите.

Обект на проверката находящ се в с. Песнопой, община Калояново, област Пловдив е винарска изба. Основната дейност на дружеството е производство на вино и плодови сокове. Експерти на РИОСВ-Пловдив, извършиха проверка на следните инсталации и дейности:

1. ЛПСОВ
2. Площадка за съхранение на формираните от дейността на фирмата отпадъци

1. **Констатации от проверката по фактори и компоненти**

**Фактор „Отпадъци”**

За формираните от дейността на дружеството отпадъци имат утвърдени от Директора на РИОСВ-Пловдив работни листове за класификация на отпадъците. Към момента на проверката не се представи отчетна книга по приложение №1, съгласно изискванията на Наредба №1/2014 г. За реда и образците, покоито се предоставя информация за дейностите по отпадъците, както и реда за водене на публични регистри.

Дружеството пуска на пазара стоката си в опаковки от хартия, катрон, пластмаса и стъкло, за което дължи заплащане на продуктова такса. Представи се сключен договор за поемане на задълженията по оползотворяване на отпадъци от опаковки № Д-5996-К-01/01.01.2013г. с „Екобулпак“ АД и анекс към него. Дружеството заплаща дължимата сума към организацията два пъти в годината, като за последните плащания се представиха фактури и платежни документи от 31.07.2019г., фактура №1000108908 и от 31.01.2020г., фактура № 1000116641. Към момента на проверката не се представиха месечни справки декларации по Приложения №15 към чл. 16, ал. 1 от Наредба за определяне на реда и размера за заплащане на продуктова такса (Обн. ДВ. бр. 30 от 2016г. с посл изм. и доп.)

 На територията на обекта са създадени необходимите условия за събиране на отпадъците, съгласно Закона за управление на отпадъците /ЗУО/(ДВ. бр.53 от 13 юли 2012г., посл. изм. и доп.) и подзаконовата нормативна уредба.

**Компонент „ Води “**

За формираните битово - фекални отпадъчни води на обекта има ЛПСОВ. След нея на основание РЗ №33710082 от 2011г. зауства в повърхностен воден обект- дере вливащо се в р. Стряма. Дружеството изпълнява заложените условия в РЗ. То провежда собствен мониторинг и представя резултатите с протокол в РИОСВ-Пловдив. Поради кампанийния характер на производството мониторингът се провежда веднъж годишно, а не четири пъти годишно ,както е заложено в РЗ. Производствените води се събират и използват за поливане на собствени земеделски площи.

**ΙΙΙ. Предписания, срокове за изпълнение, отговорници.**

1. Да се представи за проверка пред РИОСВ-Пловдив отчетна книга по Приложение №1, към Наредба №1 /2014г. За реда и образците, покоито се предоставя информация за дейностите по отпадъците, както и реда за водене на публични регистри, както и месечни справки декларации по Приложения №15 към чл. 16, ал. 1 от Наредба за определяне на реда и размера за заплащане на продуктова такса (Обн. ДВ. бр. 30 от 2016г. с посл изм. и доп.), за периода 01.01.2020г.-31.08.2020г.

Срок за изпълнение 25.09.2020г.

Отговорен за изпълнение на предписанието е управителят на „Домейн Трифонов“ ЕООД

**IV . Съответствие, последващ контрол**

Последващ контрол ще се извърши при представянето на изисканите документи.

Координатор на проверката, извършена на 18.09.2020г.

*Е.Юрукова*

*Извършили проверката:*

*Е.Юрукова...........................*

*А.Духтева…………………*

*Съгласували:*

*Инж. Л. Караманова, Директор Дирекция КОС……………*

*И.Копарански, н-к отдел УООП………………..*

**ИНЖ. ДЕСИСЛАВА ГЕОРГИЕВА:**

*Директор на РИОСВ-Пловдив*